3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 287 της 14/27 Φεβρ. 1957 (ΦΕΚ Α΄ 27)  Περί τροποποιήσεως των υπ’ αριθ. 475/28.3.56 και 271/22.4.56 πράξεων του Υπουργικού Συμβουλίου. Λαβόν υπ’ όψει τας κρατούσας οικονομικάς συνθήκας εις την σεισμόπληκτον περιοχήν Βόλου και σχετικήν εισήγησιν των Υπουργών Εργασίας και Οικισμού, αποφασίζει: Άρθρ.1.-1.Αι διατάξεις του άρθρ. 2 της υπ’ αριθ. 475/28.3.56 πράξεως Υπουργικού Συμβουλίου (ΦΕΚ 94/56) έχουσιν εφαρμογήν και επί ανεγερθεισών ή ανεγειρομένων εις τας σεισμοπλήκτους περιοχάς της χώρας αντισεισμικών οικοδομών, εφ’ όσον δι’ αυτών εστεγάσθησαν ή πρόκειται να στεγασθούν σεισμοπαθείς τυχόντες κρατικής αρωγής και στερούμενοι ετέρας ιδιοκτήτου στέγης εντός της σεισμοπλήκτου περιοχής. Εις ας περιπτώσεις δια την ανέγερσιν της οικοδομής εδαπανήθη ποσόν μεγαλύτερον του διπλασίου της χορηγηθείσης εις αυτούς κρατικής αρωγής, αι εισφοραί αι αναλογούσαι εις πραγματοποιηθείσαν δαπάνην άνω του ποσού τούτου δεν υπάγονται εις τας διατάξεις της παρούσης. Ωσαύτως δεν υπάγονται εις τας διατάξεις του παρόντος άρθρου αι εκμισθούμεναι οικοδομαί. 2.Η εν τη υπ’ αριθ. 475/1956 πράξει του Υπουργικού Συμβουλίου, οριζομένη τρίμηνος προθεσμία καταβολής της πρώτης εκ των δέκα οκτώ μηνιαίων δόσεων επι καθυστερουμένων παρά των σεισμοπλήκτων εισφορών, άρχεται από της 30ής Μαΐου 1956, ημερομηνία κοινοποιήσεως αυτής εις τα οικεία Υποκαταστήματα του Ιδρύματος Κοινωνικών Ασφαλίσεων.  Σελ. 240(α) Τεύχος 1305 Σελ. 30 3.(Τροποποιείται η παρ. 2 του άρθρ. 2 της υπ’ αριθ. 475/56 Πράξ. Υπ. Συμβ.). ΄Αρθρ.2.-1.Η υπ’ αριθ. 671/22.4.56 πράξις του Υπουργικού Συμβουλίου παύει ισχύουσα από 1.2.57 δια τας υπέρ του Ιδρύματος Κοινωνικών Ασφαλίσεων, του Οργανισμού Απασχολήσεως και Ασφαλίσεως Ανεργίας και λοιπούς Ασφαλιστικούς Οργανισμούς αρμοδιότητος Υπουργείου Εργασίας εισφοράς. 2.Οφειλόμεναι παρά των εργοδοτών της σεισμοπλήκτου περιοχής Βόλου υπέρ των ανωτέρω Οργανισμών εισφοραί χρονικών περιόδων μέχρι 1.2.57, απαλλασσόμεναι πάσης προσαυξήσεως, κεφαλαιοποιούνται και καταβάλλονται εις 36 ισοπόσους μηνιαίας δόσεις, της πρώτης δόσεως καταβλητέας εντός του μηνός Μαρτίου 1957. Η μη εμπρόθεσμος καταβολή δόσεώς τινος συνεπάγεται ανατροπήν της κεφαλαιοποιήσεως καθισταμένης απαιτητής ολοκλήρου της οφειλής μετά των προσθέτων τελών κατά τας διατάξεις της παρούσης. 3.Καταβληθέντα πρόσθετα τέλη δεν επιστρέφονται, συμψηφίζονται όμως εις κυρίαν οφειλήν. 4.Αι διατάξεις του παρόντος άρθρου εφαρμόζονται επί εισφορών υπέρ Ιδρύματος Κοινωνικών Ασφαλίσεων και του Οργανισμού Απασχολήσεως και Ασφαλίσεως Ανεργίας, περί ων η υπ’ αριθ. 475/56 πράξις του Υπουργικού Συμβουλίου.     35.Ε.α.3 Προστασία Σεισμοπλήκτων   795  